ພັກການເມືອງຕ່າງໆ ຂອງລີເບຍ ພົບປະກັນ ໃນວັນຈັນມື້ນີ້ ທີ່ອາລຈີເຣຍ
ພວກຫົວຮຸນແຮງກຸ່ມລັດອິສລາມ ອ້າງເອົາຄວາມຮັບຜິດຊອບ ສຳລັບການໂຈມຕີ ໃນວັນອາທິດວານນີ້ ຕໍ່ສະຖານທູດເກົາຫຼີໃຕ້ ຢູ່ຕຣີໂປລີ ທີ່ເອົາຊີວິດໄປ 2 ຄົນ.
ພວກພັກການເມືອງຕ່າງໆຂອງລີເບຍ ມີກຳນົດພົບປະກັນ ໃນວັນຈັນມື້ນີ້ ທີ່ອາລຈີເຣຍ ຂະນະທີ່ທ່ານ John Kerry ລັດຖະມົນຕີການຕ່າງປະເທດສະຫະລັດ ແລະບັນດາຄູ່ຕຳ ແໜ່ງຈາກປະເທດໃນຢູໂຣບ ຮຽກຮ້ອງໃຫ້ພວກພັກການ ເມືອງທີ່ເປັນຄູ່ປໍລະປັກກັນ ເສັດສິ້ນການຈັດຕັ້ງຄະນະລັດ ຖະບານສາມັກຄີຊາດຂຶ້ນ ແລະຍຸດຕິຄວາມຮຸນແຮງ ທີ່ຍັງ ມີຢູ່ຕໍ່ມາ ນັບຕັ້ງແຕ່ອະດີດຜູ້ນຳ Moammar Gadhafi ຖືກໂຄ່ນລົ້ມອອກຈາກຕຳແໜ່ງເປັນຕົ້ນມາ ໃນຖະແຫຼງການຮ່ວມສະບັບໜຶ່ງໃນວັນອາທິດວານນີ້ ທ່ານ ແຄຣີ ແລະບັນດາລັດຖະມົນຕີຕ່າງປະເທດຂອງອັງກິດ ຝຣັ່ງ ເຢຍຣະມັນ ອີຕາລີ ແລະສະເປນ ໄດ້ສະແດງຄວາມຍິນດີນຳການພົບປະຫາລືກັນໃນວັນ ຈັນມື້ນີ້ ແລະການພົບປະກັນພາຍໃຕ້ການນຳພາຂອງສະຫະປະຊາຊາດ ໃນວັນພຸດສັບ ປະດານີ້ ທີ່ໂມຣົກໂກ ນັ້ນ ບັນດາລັດຖະມົນຕີຕ່າງປະເທດເຫຼົ່ານີ້ ຮຽກຮ້ອງໃຫ້ຢຸດການໂຈມຕີທາງອາກາດ ແລະ ການສູ້ລົບກັນທາງພາກພື້ນດິນໃນລີເບຍ ໂດຍທັນທີ ຊຶ່ງຢູ່ທີ່ນັ້ນ ລັດຖະບານທີ່ຕັ້ງຕົນຂຶ້ນມາແຂ່ງກັນ ໄດ້ປະທະກັນມາເພື່ອຍາດແຍ່ງອຳນາດກັນ ແລະຂົ່ມຂູທີ່ຈະລົງໂທດພວກທີ່ກຳລັງຂົ່ມຂູ່ຕໍ່ສັນຕິພາບແລະຄວາມໝັ້ນຄົງຂອງປະເທດຢູ່ ໃນເວລານີ້ ບັນດາລັດຖະມົນຕີເຫຼົ່ານີ້ ກ່າວວ່າ ຖະແຫຼງການສະບັບດັ່ງກ່າວ ຍັງໄດ້ເນັ້ນເຖິງການຂົ່ມຂູ່ຂອງການກໍ່ການຮ້າຍໃນລີເບຍ ໂດຍກ່າວວ່າ ພວກຫົວຮຸນແຮງຢູ່ທີ່ນັ້ນກຳລັງສວຍໂອກາດ ໃຊ້ຄວາມບໍ່ທຸ່ນທ່ຽງດ້ານການເມືອງຢູ່ທີ່ນັ້ນ ສ້າງຄວາມເຈັບປວດທັງຢູ່ພາຍໃນ ແລະນອກລີເບຍ ພວກຫົວຮຸນແຮງລັດອິສລາມ ໄດ້ອ້າງເອົາຄວາມຮັບຜິດຊອບ ສຳຫລັບການໂຈມຕີໃນວັນອາທິດວານນີ້ ຕໍ່ສະຖານທູດເກົາຫຼີໃຕ້ຢູ່ນະຄອນຫຼວງຕຣີໂປລີ ທີ່ໄດ້ເອົາຊີວິດຜູ້ຄົນໄປ 2 ຄົນນັ້ນ ໃນວັນຈັນມື້ນີ້ ລະເບີດລູກໜຶ່ງ ກໍໄດ້ແຕກຂຶ້ນຢູ່ນອກສະຖານທູດໂມຣົກໂກ ໃນຕຣີໂປລີນັ້ນ